CELEX: 32022D0435
Language: bg
Date: 2022-03-08 00:00:00
Title: Решение (ЕС) 2022/435 на Европейската централна банка от 8 март 2022 година за изменение на Решение 2010/275/ЕС относно управлението на пакет от двустранни заеми в полза на Република Гърция (ЕЦБ/2022/9)

16.3.2022   
               
               
                  BG
               
               
                  Официален вестник на Европейския съюз
               
               
                  L 88/196
               
            
         РЕШЕНИЕ (ЕС) 2022/435 НА ЕВРОПЕЙСКАТА ЦЕНТРАЛНА БАНКА
         от 8 март 2022 година
         за изменение на Решение 2010/275/ЕС относно управлението на пакет от двустранни заеми в полза на Република Гърция (ЕЦБ/2022/9)
         ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взеха предвид Договора за функционирането на Европейския съюз, и по-специално член 132 от него,
         като взе предвид Устава на Европейската система на централните банки и на Европейската централна банка, и по-специално членове 17 и 21 от него,
         като има предвид, че:
         
                     (1)
                  
                  
                     Олихвяването на депозитите, държани в Европейската централна банка (ЕЦБ) съгласно Решение 2010/275/ЕС на Европейската централна банка (ЕЦБ/2010/4) (1), следва да бъде приведено в съответствие с олихвяването на депозитите на сектор „Държавно управление“ съгласно Насоки (ЕС) 2019/671 на Европейската централна банка (ЕЦБ/2019/7) (2), за да се гарантира последователност при олихвяването на сравними депозити в Евросистемата.
                  
               
                     (2)
                  
                  
                     Поради това Решение 2010/275/ЕС (ЕЦБ/2010/4) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Член 5 от Решение 2010/275/ЕС (ЕЦБ/2010/4) се заменя със следното:
            
               
                  „Член 5
                  Олихвяване
                  Сметката, поддържана в ЕЦБ на името на заемодателите, се олихвява, както следва:
                  
                              а)
                           
                           
                              ако лихвеният процент по депозитното улеснение на съответния календарен ден е нула или по-висок (положителен), с нула процента или с краткосрочния лихвен процент в евро (€STR), който от тях е по-нисък;
                           
                        
                              б)
                           
                           
                              ако лихвеният процент по депозитното улеснение на съответния календарен ден е по-нисък от нула (отрицателен), с лихвения процент по депозитното улеснение или с краткосрочния лихвен процент в евро (€STR), който от тях е по-нисък.“
                           
                        
            
         
         
            Член 2
            Влизане в сила
            Настоящото решение влиза в сила на петия ден след публикуването му в Официален вестник на Европейския съюз.
            Прилага се от 4 април 2022 г.
         
         
            Съставено във Франкфурт на Майн на 8 март 2022 година.
            
               
                  Председател на ЕЦБ
               
               Christine LAGARDE
            
         
         
            (1)  Решение 2010/275/ЕС ЕЦБ/2010/4 на Европейската централна банка от 10 май 2010 г. относно управлението на пакет от двустранни заеми в полза на Република Гърция и за изменение на Решение ЕЦБ/2007/7 (ЕЦБ/2010/4) (ОВ L 119, 13.5.2010 г., стр. 24).
         
            (2)  Насоки (ЕС) 2019/671 на Европейската централна банка от 9 април 2019 г. относно вътрешните операции по управление на активи и пасиви от националните централни банки (ЕЦБ/2019/7) (ОВ L 113, 29.4.2019 г., стр. 11).